Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond /* COM/2012/0126 final - 2012/ () */





BEGRUNDELSE Den interinstitutionelle aftale af 17. maj 2006[1] giver mulighed for at anvende Den Europæiske Unions Solidaritetsfond inden for et årligt loft på 1 mia. EUR ud over det beløb, som er afsat til de relevante udgiftsområder i den finansielle ramme. De nærmere regler for tildeling af støtte fra fonden findes i Rådets forordning (EF) nr. 2012/2002[2]. I forbindelse med de anmodninger om tilskud fra fonden, som Italien har indgivet på grund af oversvømmelserne i Liguria og Toscana i oktober 2011, skønnes skaderne at udgøre følgende: || || || || || (i EUR) || Accepterede direkte skader || Tærskel || Beløbet baseret på 2,5 % || Beløbet baseret på 6 % || Samlet foreslået støtte Oversvømmelserne i Liguria og Toscana i 2011 || 722,467 mio. || 3 536 mio. || 18 061 682 || - || 18 061 682 I alt || || || || || 18 061 682 Efter en gennemgang af anmodningerne[3] og under hensyntagen til loftet over tilskud fra fonden samt mulighederne for omfordeling af bevillinger under det udgiftsområde, hvor de ekstra udgifter skal afholdes, foreslår Kommissionen at overføre i alt 18 061 682 EUR fra Den Europæiske Unions Solidaritetsfond til udgiftsområde 3b i den finansielle ramme. Med fremlæggelsen af dette forslag om anvendelse af fonden indleder Kommissionen den forenklede trepartsprocedure, jf. punkt 26 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og at de kan tilslutte sig beløbets størrelse. Kommissionen opfordrer begge budget­myndighedens parter til hver især at underrette den anden part og Kommissionen om deres intentioner. Hvis en af budgetmyndighedens to parter ikke kan give sin tilslutning, indkaldes der til et formelt trepartsmøde. Kommissionen vil i overensstemmelse med punkt 26 i den interinstitutionelle aftale af 17. maj 2006 fremlægge et forslag til ændringsbudget (FÆB) med henblik på at opføre de pågældende forpligtelses- og betalingsbevillinger på 2012-budgettet. Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond EUROPA-PARLAMENTET OG RÅDET FOR DEN EUROPÆISKE UNION HAR – under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4], særlig punkt 26, under henvisning til Rådets forordning (EF) nr. 2012/2002 af 11. november 2002 om oprettelsen af Den Europæiske Unions Solidaritetsfond[5], under henvisning til forslag fra Kommissionen[6], og ud fra følgende betragtninger: (1) Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner. (2) Den interinstitutionelle aftale af 17. maj 2006 giver mulighed for at anvende fonden inden for et årligt loft på 1 mia. EUR. (3) (3) Forordning (EF) nr. 2012/2002 indeholder bestemmelser om fondens anvendelse. (4) Italien har indgivet en anmodning om tilskud fra fonden i forbindelse med en katastrofe forårsaget af oversvømmelser i Liguria og Toscana — VEDTAGET DENNE AFGØRELSE: Artikel 1 Den Europæiske Unions almindelige budget for regnskabsåret 2012 tilføres 18 061 682 EUR i forpligtelses- og betalingsbevillinger fra Den Europæiske Unions Solidaritetsfond. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den 16.3.2012. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1 [2] EFT L 311 af 14.11.2002, s. 3 [3] Meddelelse til Kommissionen SEC(2012) 178 om Italiens anmodning om anvendelse af Den Europæiske Unions Solidaritetsfond. [4] EUT C 139 af 14.6.2006, s. 1. [5] EFT L 311 af 14.11.2002, s. 3. [6] EUT C […] af, […], s. […] og EUT C […] af […], s. […]